θεοι. εδοξεν τηι βουληι και τωι δημωι στρατηγων πρυτανεων εξεταστων γνωμηι. επειδη νεοπτολεμος φυσκου αιτωλος προξενος ων και πολιτης ημων παραγενομενων εις θερμοπυλας των πρεσβευτων πυθαγορου επικουρου λαμπωνος και εμφανισαντων αυτ[ωι] περι ων ησαν αφεσταλμενοι συνεβουλευεν τε και συνεπραττεν φιλοτιμως α ην χρησιμα τηι πολει και ωιετο δειν ημας αποστειλαι πρεσβειαν προς το κοινον των αιτωλων περι της πολιος και της καταδικης και αυτος επηγγειλατο συναντιληψεσθαι των τηι πολει συμφεροντων οπως ουν ο δημος φαινηται τιμων τους προαιρουμενους ευεργετειν την πολιν ημων αγαθηι τυχηι δεδοχθαι τηι βουληι και τωι δημωι επαινεσαι νεοπτολεμον φυσκου και στεφανωσαι χρυσωι στεφανωι αρετης ενεκα και ευνοιας της εις τον δημον. οπως δε και τοδε το ψηφισμα και ο στεφανος αναγραφησεται εις στηλην και ανατεθησεται εν δελφοις εν τωι ιερωι του απολλωνος επιμεληθητωσαν οι πρεσβευται πυθαγορας και επικουρος και επιγραψατωσαν ο δημος ο ερυθραιων των εν ιωνιαι νεοπτολεμον φυσκου αιτωλον. αναγγειλατωσαν δε και οι αγωνοθεται τον στεφανον εν τοις διονυσιοις και τοις σελευκειοις. ταυτα δε ειναι εις φυλακην της πολεως.
Phokis — Delphi — ca. 260 BC
 ca. 260 BC